Все по-често пазаруваме онлайн, за да пестим време и нерви. Ето няколко основни правила, които ще ти помогнат да пазаруваш лесно и безопасно:Избирай да пазаруваш само в сайтове, които са защитени. Можеш да разбереш дали са сигурни, ако линкът, който се изписва в полето на браузъра ти започва с https или има нарисувана икона на ключ или катинар пред линка;Избягвай да плащаш онлайн през свободни и обществени Wi-Fi;Ползвай сигурна антивирусна прогама на устройствата си;Не предоставяй кредитната си карта или данните й за ползване от други лица;Сменяй редовно паролите си в сайтовете, в които пазаруваш;Никога не запаметявай данните на картата си в сайтовете, в които пазаруваш;Никога не изпращай номера на картата или каквито и да е други данни, с които може да се направи плащане по email или друг комуникационен канал;Преди да извършиш плащане онлайн, провери репутацията на сайта и търговеца;Препоръчваме ти устройството, което използваш за плащане онлайн да не се използва от други хора;Преглеждай общите условия на сайтовете за автоматичен абонамент или периодично теглене от картата ти на определена сума;При предлаган безплатен продукт или услуга, търговецът не следва да изисква въвеждането на картови данни;Запази електронната разписка за плащането и кореспонденцията с търговеца. Може да ти е полезна на по-късен етап;Следи редовно баланса на кредитната си карта;Преглеждай и проверявай  месечното си извлечение и  извършените с картата ти плащания. В случай, че има плащане, което не си извършил, незабавно задействай процедура за оспорване на трансакция.